**Ratelis-žaidimas „PAM PAM PURI“**

Pam pam puri, pam pam puri, kur ta kregždė lizdą turi ?

Po pakraige, po pakraige, kregždė lizdą krėsti baigia.

Pam pam puri, pam pam puri, kur varnėnas lizdą turi ?

Inkilėly, inkilėly, kur vaikučiai jam įkėlė.

Pam pam puri, pam pam puri, kur ta pempė lizdą turi ?

Iš žolelių, iš šakelių veja lizdą tarp krūmelių.

Pam pam puri, pam pam puri, kur tas gandras lizdą turi ?

Ant klojimo, ant klojimo senas ratas nuo vežimo.

Pam pam puri, pam pam puri, kur gegutė lizdą turi ?

Gegė lizdo neturėjo, mūs ratelis subyrėjo.

\*\*\*\*\*

